REGOLAMENT TAL-KUMMISSJONI (KE) Nru 39/2007
tas-17 ta’ Jannar 2007
li jemenda l-verżjoni Ingliża, Bulgara, Daniża, Spanjola, Estonjana, Finlandiża, Franċiża, Griega, Ungeriża, Taljana, Latvjana, Litwana, Maltija, Pollakka, Portugiża, Rumena, Slovakka, Slovena, Żvediża u Ċeka tar-Regolament (KEE) Nru 821/68 dwar id-definizzjoni, applikabbli għall-għoti tar-rifużjoni fuq l-esportazzjoni, ta' qmuħ imqaxxra u ta' qmuħ perlati taċ-ċereali
IL-KUMMISSJONI TAL-KOMUNITAJIET EWROPEJ,
wara li kkunsidrat it-Trattat li jistabbilixxi l-Komunità Ewropea,
wara li kkunsidrat ir-Regolament tal-Kunsill (KE) Nru 1784/2003 tad-29 ta' Settembru 2003 dwar l-organizzazzjoni komuni tas-swieq fis-settur taċ-ċereali (1), u partikolarment l-Artikolu 18 tiegħu, l-ewwel subparagrafu,
Billi:
(1)
Il-verżjoni Ingliża, Bulgara, Daniża, Spanjola, Estonjana, Finlandiża, Franċiża, Griega, Ungeriża, Taljana, Latvjana, Litwana, Maltija, Pollakka, Portugiża, Rumena, Slovakka, Slovena, Żvediża u Ċeka tal-punt A.1 ta' l-Anness tar-Regolament tal-Kummissjoni (KEE) Nru 821/68 (2), huma differenti mit-test tal-lingwi uffiċjali l-oħra tal-Komunità. Biex tiġi assigurata l-applikazzjoni korretta ta' din id-dispożizzjoni, hemm lok li dawn il-verżjonijiet lingwistiċi jiġu emendati kif meħtieġ.
(2)
Il-miżuri previsti f'dan ir-Regolament huma konformi ma' l-opinjoni tal-Kumitat ta' Ġestjoni taċ-Ċereali,
ADOTTAT DAN IR-REGOLAMENT:
Artikolu 1
L-ewwel punt ta' punt A ta' l-Anness għar-Regolament (KEE) Nru 821/68, huwa sostitwit bit-test segwenti:
“1.
Qmuħ imqaxxra:
il-qmuħ taċ-ċereali li tneħħitilhom il-biċċa l-kbira tal-perikarpu tagħhom, jew il-qmuħ taċ-ċereali bil-brakti (ara n-noti ta' spjegazzjoni misjuba fl-intestatura 10.03 qmuħ) li tneħħewlhom il-brakti li kienu mwaħħla sewwa mal-perikarpu - per eżempju x-xgħir mgħotti - jew li jagħlqu l-perikarpu b'mod tant issikkat li l-brakti ma jkunux jistgħu jiġu mifruda bid-dris jew b'xi mod ieħor, bħal fil-każ tal-ħafur.”
Artikolu 2
Dan ir-Regolament għandu jidħol fis-seħħ fis-seba' jum mill-publikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 17 ta’ Jannar 2007.